CELEX: 12016E/PRO/34
Language: hu
Date: 2016-06-07 00:00:00
Title: Az Európai Unió működéséről szóló szerződés egységes szerkezetbe foglalt változata#(34.) JEGYZŐKÖNYV A GRÖNLANDRA VONATKOZÓ KÜLÖNÖS SZABÁLYOKRÓL

HU
            
            
               Az Európai Unió Hivatalos Lapja
            
            
               C 202/319
            
         (34.) JEGYZŐKÖNYV
   A GRÖNLANDRA VONATKOZÓ KÜLÖNÖS SZABÁLYOKRÓL
   1. cikk
   (1)   A Grönlandról származó és a halászati termékek piacának közös szervezése alá tartozó termékeknek az Unióba történő behozatala — a közös piacszervezés szabályainak betartása mellett — mentes a vámok és az azokkal azonos hatályú díjak alól, és nem vonatkoznak rájuk a mennyiségi korlátozások, illetve az azokkal azonos hatású korlátozások, ha az Unió és a Grönlandért felelős hatóság közötti megállapodás az Unió számára kielégítő módon lehetőséget biztosít az Uniónak a grönlandi halászati övezetekhez való hozzáférésre.
   (2)   Az ilyen termékek behozatalára vonatkozó szabályokkal kapcsolatos minden intézkedést — az ezek elfogadásával kapcsolatos intézkedéseket is beleértve — az Európai Unió működéséről szóló szerződés 43. cikkében meghatározott eljárásnak megfelelően kell elfogadni.